
2. melléklet 
VAGYONMEGOSZTÁSI JEGYZŐKÖNYV
amely készült a 2011. évi az államháztartásról szóló CXCV. törvény, valamint az államháztartásról szóló törvény végrehajtásáról rendelkező 368/2011. (XII. 31.) Korm. rendelet alapján a Főpolgármesteri Hivatal és a képviselő testület működtetéséhez szükséges vagyon átadásáról
Az államháztartásról szóló törvény végrehajtásáról rendelkező 368/2011. (XII. 31.) Korm. rendelet 7. § (1) bekezdés c) pontja alapján 2012. január 1-jétől a Főpolgármesteri Hivatal önállóan működő és gazdálkodó költségvetési szerv. 
Az államháztartási gazdálkodási előírások változása miatt szükséges volt az Önkormányzat, valamint a Főpolgármesteri Hivatal használatában maradó vagyon megosztására, vagyonmegosztási jegyzőkönyv elkészítésével. A vagyonmegosztás előbbiek szerinti dokumentálására az államháztartásról szóló CXCV. törvény 109. § (3) bekezdésében kapott felhatalmazás alapján az államháztartás szervezetei 2012. évi éves elemi költségvetési beszámoló összeállítására a Nemzetgazdasági Minisztérium által kiadott módszertani útmutató, az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendelet, továbbá a nemzeti vagyonról szóló CXCVI. törvény, valamint a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet alapján került sor. 
A Főpolgármesteri Hivatal és a képviselő testület működtetéséhez szükséges vagyon 2012. december 31-én:
12 771 089 318,- Ft

